CELEX: 62010CN0442
Language: mt
Date: 2010-09-13 00:00:00
Title: Kawża C-442/10: Talba għal deċiżjoni preliminari mressqa mill-Court of Appeal (England & Wales) (Civil Division) fit- 13 ta’ Settembru 2010 — Churchill Insurance Company Limited, Tracy Evans vs Benjamin Wilkinson, li huwa tal-età iżda li huwa inkapaċi, irrappreżentat fil-proċeduri minn missieru Steven Wilkinson, Equity Claims Limited

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/29
            
         Talba għal deċiżjoni preliminari mressqa mill-Court of Appeal (England & Wales) (Civil Division) fit-13 ta’ Settembru 2010 — Churchill Insurance Company Limited, Tracy Evans vs Benjamin Wilkinson, li huwa tal-età iżda li huwa inkapaċi, irrappreżentat fil-proċeduri minn missieru Steven Wilkinson, Equity Claims Limited
   (Kawża C-442/10)
   ()
   2010/C 346/47
   Lingwa tal-kawża: l-Ingliż
   
      Qorti tar-rinviju
   
   Court of Appeal (England & Wales) (Civil Division)
   
      Partijiet fil-kawża prinċipali
   
   
      Rikorrenti: Churchill Insurance Company Limited, Tracy Evans
   
      Konvenuti: Benjamin Wilkinson, li huwa tal-età iżda li huwa inkapaċi, irrappreżentat fil-proċeduri minn missieru Steven Wilkinson, Equity Claims Limited
   
      Domandi preliminari
   
   
               (1)
            
            
               L-Artikoli 12(1) u 13(1) tad-Direttiva 2009/13 (1), għandhom ikunu interpretati fis-sens li jipprekludu dispożizzjonijiet nazzjonali li għandhom bħala effett, mill-aspett tad-dritt nazzjonali rilevanti, li tkun eskluża mill-benefiċċju tal-assigurazzjoni, vittma ta’ inċident tat-traffiku, fiċ-ċirkustanzi fejn:
               
                           (a)
                        
                        
                           dan l-inċident kien ikkawżat minn sewwieq li ma kienx assigurat; u
                        
                     
                           (b)
                        
                        
                           dan is-sewwieq mhux assigurat ingħata permess mingħand il-vittma sabiex isuq il-vettura; u
                        
                     
                           (c)
                        
                        
                           il-vittma kienet passiġġiera fil-vettura fil-mument tal-inċident; u
                        
                     
                           (d)
                        
                        
                           il-vittma kienet assigurata sabiex issuq il-vettura inkwistjoni?
                        
                     B’mod partikolari:
               
                           (i)
                        
                        
                           dispożizzjoni nazzjonali ta’ din in-natura hija dispożizzjoni li “teskudi mill-assigurazzjoni” fis-sens tal-Artikolu 13(1) tad-Direttiva 2009/103/KE?
                        
                     
                           (ii)
                        
                        
                           f’ċirkustanzi bħal dawk li seħħew fil-kawża preżenti, il-permess mogħti mill-persuna assigurata lill-persuna mhux assigurata jikkostitwixxi “awtorizzazzjoni espressa jew impliċita” fis-sens tal-Artikolu 13(1)(a) tad-Direttiva 2009/13?
                        
                     
                           (iii)
                        
                        
                           ir-risposta għal din id-domanda hija affettwata mill-fatt li, skont l-Artikolu 10 tad-Direttiva 2009/13, il-korpi nazzjonali responsabbli għall-għoti ta’ kumpens f’każ ta’ ħsara kkawżata minn vettura mhux identifikata jew mhux assigurata jistgħu jeskludu l-intervent tagħhom f’dak li jikkonċerna l-persuni li daħlu volontarjament fil-vettura li kkawżat il-ħsara, meta l-korp jista’ jipproduċi provi li huma kienu jafu li l-vettura ma kinitx assigurata?
                        
                     
         
               (2)
            
            
               Ir-risposta għall-ewwel domanda tiddependi mill-fatt li l-permess inkwistjoni a) kien ibbażat fuq l-għarfien effettiv tal-fatt li s-sewwieq inkwistjoni ma kienx assigurat, jew (b) kien ibbażat fuq it-twemmin li s-sewwieq kien assigurat, jew (ċ) li l-permess inkwistjoni kien ingħata mill-assigurat li ma kienx qajjem il-kwistjoni?
            
         
      (1)  Direttiva 2009/103/KE tal-Parlament Ewropew u tal-Kunsill, tas-16 ta’ Settembru 2009, dwar l-assigurazzjoni kontra responsabbiltà ċivili fir-rigward tal-użu ta’ vetturi bil-mutur u l-infurzar tal-obbligu ta’ assigurazzjoni kontra din ir-responsabbiltà (Test b’relevanza għaż-ŻEE) ĠU L 263, p. 11